ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
9 ต.ค. 2558

สรุปตลาดภาคเช้า
ตลาดภาคเช้าปรับตัวเพิ่มขึ้นไปทำจุดสูงสุดในภาคเช้าที่ระดับ 1,398.96 ตลาดภาคเช้าปรับตัวเพิ่มขึ้น ในทิศทางเดียวกับตลาดรอบบ้าน โดยได้ราคาน้ำมันดิบ WTI ซึ่งปรับตัวเพิ่มขึ้นมาเหนือระดับ 50 $/bbl ในช่วงเช้า หนุนหุ้นกลุ่มพลังงาน และได้อิทธิพลบวกจากคาดการณ์ว่า FED จะไม่รีบขึ้นดอกเบี้ย หลังมีการเปิดเผยรายงานการประชุม FOMC รอบเดือน ก.ย. ปิดภาคเช้าดัชนีปิดที่ระดับ 1,414.81 จุด บวก 22.66 จุด ด้วยมูลค่าซื้อขาย 2.7 หมื่นล้านบาท
แนวโน้ม ภาคบ่าย
คาดดัชนีจะทรงตัวในแดนบวก มองแนวรับที่ระดับ 1,411 จุด เรามองดัชนีเข้าสู่โซนเปราะบาง จากค่าเงินบาทที่มีแนวโน้มแข็งค่ามา 6 วันติดต่อกัน แต่เรายังไม่เห็น Fund Flow ที่หนาแน่น อย่างไรก็ดี ด้วยลักษณะการปรับตัวของตลาดมีรูปแบบกระจายกลุ่มมากขึ้น เราจึงมองว่าตลาดยังมีโอกาสแกว่งตัวขึ้นต่อ ทั้งนี้เราให้จับตา Fund Flow ของนักลงทุนต่างชาติ และแนะนำเล่นสั้น ขายทำกำไรในวัน
 
วิเคราะห์ทางเทคนิค
AGE ราคาปิด 1.80 บาท
แนวรับ 1.79 บาท    แนวต้าน 1.95 บาท
แนว cut loss หากใกล้จะหลุด 1.75 บาท
กราฟ AGE กลับมาไต่ระดับเป็น minor uptrend channel อย่างชัดเจน โดย Stoch โค้งตัวขึ้นตัดเส้นค่าเฉลี่ยสร้างสัญญาณซื้อแล้ว  โดยคาดว่าจะทำให้ราคาหุ้นปรับตัวสูงขึ้นตามกรอบดังกล่าว  มีแนวต้านที่ 1.95 บาท แนะนำซื้อเก็งกำไร
เด็กแนว
LIT ก้าวไปไม่หยุดยั้งสำหรับแผนการปล่อยสินเชื่อของบริษัทที่มีเอกลักษณ์โดดเด่นกว่าใคร โดยพอร์ทสินเชื่ออันพิสดารของบริษัท ประกอบไปด้วยการเปลี่ยนบิลเป็นเงินสด  การให้ project finance โครงการขนาดไม่ใหญ่ที่ปลอดภัยสูง การปล่อยกู้ SME ที่มีสัญญาของรัฐ หรือรัฐวิสาหกิจเป็นตัวค้ำ การให้สินเชื่อ Bid bond สำหรับวางเงินประกันการประมูลงานต่างๆ และล่าสุด ก้าวไปอีกหลายขั้น เพิ่มพอร์ทการปล่อยกู้เครื่องใช้ไฟฟ้า การปล่อยกู้เครื่องกำเนิดไฟฟ้าตามชุมชุนต่างๆ และการปล่อยกู้เช่าซื้อหัวรถลาก NGV   แต่ละรายการนั้นถือว่าไม่มีใครให้ได้มากเท่านี้ ซึ่งถือว่าบริษัทฟาดเรียบในโครงการต่างๆ  และมี NPLs ต่ำ เพราะมีความระมัดระวังสูง โครงการอะไรที่เกี่ยวกับภาครัฐจะต้องมีสัญญาที่รัฐเป็นผู้จ่ายเงินหากสินเชื่อนั้นเกิดปัญหา การเติบโตอย่างรุนแรงของบริษัทจะเห็นชัดขึ้นตั้งแต่ Q3 นี้เลยแหละ และคาดว่ารายได้จะพุ่งขึ้นกว่าปีก่อนไม่น้อยกว่า 40% ราคาเป้าหมายด้านพื้นฐานแบบ Conservative คือ 9 บาท ถือว่าต่ำกว่าค่าเฉลี่ยโบรกเกอร์ทที่ให้กันเกิน 10 บาท  ส่วนในปีหน้า ราคาหุ้นเหมาะสมระดับ12 บาทนั่นเลย
ด้านกราฟของ  LIT มีรูปทรงที่ดูง่าย  สังเกตจาก Stoch ที่มีความชัดเจนด้านสัญญาณซื้อในรอบที่ 3 นี้ โอกาสดีดตัวขึ้นตามแรงเหวี่ยง มีเป้าหมายการขึ้นตามขั้นบันไดที่ 9.50 บาท ฟอร์มแบบนี้ต้องจัดกันซะหน่อยแล้ว